A generátor két funkcióval is rendelkezik: működés közben ellátja árammal az autó elektromos fogyasztóit, ezzel egyidejűleg az akkumulátort is tölti. Amennyiben elromlik, nem termel kellő energiamennyiséget, rosszabb esetben pedig teljesen leáll a termeléssel. Ha a generátor nem tölt, értelemszerűen az akkumulátor is egy bizonyos idő után teljesen lemerül, az autó pedig lerobban. Így, ha a generátor hibájának jeleit észleli, érdemes azonnal megnézetni a szervizben, hogy valóban elromlott-e! Sokszor a szénkefék kopása, szorulása vagy a diódák okolhatóak a hibáért, de gyakori a csapágyak túlzott kopása, rosszabb esetben törése is. Szervizünkben szakértelemmel ellenőrizzük, és hárítjuk el a generátor esetleges hibáját. Szükség esetén generátor felújítást végzünk, súlyosabb esetben pedig kicseréljük azt!